*Projekts*

2018. gada Noteikumi Nr.

Rīgā (prot. Nr.   .§)

**Grozījumi Ministru kabineta 2011. gada 26. aprīļa noteikumos Nr. 327 “Noteikumi par elektronisko sakaru komersantu rīcības plānā ietveramo informāciju, šā plāna izpildes kontroli un kārtību, kādā galalietotājiem tiek īslaicīgi slēgta piekļuve elektronisko sakaru tīklam”**

Izdoti saskaņā ar

Informācijas tehnoloģiju drošības likuma
9. panta otro un trešo daļu

1. Izdarīt Ministru kabineta 2011. gada 26. aprīļa noteikumos Nr. 327 “Noteikumi par elektronisko sakaru komersantu rīcības plānā ietveramo informāciju, šā plāna izpildes kontroli un kārtību, kādā galalietotājiem tiek īslaicīgi slēgta piekļuve elektronisko sakaru tīklam” (Latvijas Vēstnesis, 2011, 69. nr.) šādus grozījumus:

1.1. papildināt noteikumu nosaukumu aiz vārda “**tīklam**” ar vārdiem “**un par drošības incidentu būtiskuma kritērijiem”**;

1.2. papildināt norādi, uz kāda likuma pamata noteikumi izdoti, aiz vārda “otro” ar vārdiem “un trešo”;

1.3. papildināt noteikumu ar 1.4. apakšpunktu šādā redakcijā:

“1.4. drošības incidenta būtiskuma kritērijus, kas nosaka, ka drošības incidentam ir būtiska ietekme uz elektronisko sakaru tīklu vai elektronisko sakaru pakalpojumu nepārtrauktību.”;

1.4. papildināt noteikumus ar 2.1 punktu šādā redakcijā:

“2.1 Šo noteikumu 2.5. apakšpunktā noteiktā reaģēšanas kārtība uz drošības incidentiem paredz, ka elektronisko sakaru komersants 24 stundu laikā pēc drošības incidenta, kuram ir būtiska ietekme uz elektronisko sakaru tīklu vai elektronisko sakaru pakalpojumu nepārtrauktību, konstatēšanas vai tiklīdz tas ir kļuvis iespējams iesniedz kompetentajai Drošības incidentu novēršanas institūcijai sākotnējo ziņojumu, kurā norādīta kontaktpersona (vārds un uzvārds, ieņemamais amats, elektroniskā pasta adrese un telefona numurs) un visa tam pieejamā informācija par konstatēto drošības incidentu, tajā skaitā:

2.11. pakalpojums, kuru ir skāris drošības incidents;

2.12. drošības incidenta apraksts;

2.13. drošības incidenta konstatēšanas laiks un ilgums;

2.14. procentuālais vai skaitliskais lietotāju skaits, ko skāris drošības incidents;

2.15. veiktās darbības saistībā ar drošības incidenta novēršanu;

2.16. plānotais drošības incidenta novēršanas laiks;

2.17. nepieciešamais atbalsta apjoms no kompetentās drošības incidenta novēršanas institūcijas;

2.18. cita informācija, kas attiecas un drošības incidentu.”;

1.5. papildināt noteikumu II. nodaļu ar 9.1 punktu šādā redakcijā:

“9.1 Drošības incidents izpilda būtiskuma kritērijus un tam ir būtiska ietekme uz elektronisko sakaru tīklu vai elektronisko sakaru pakalpojumu nepārtrauktību, ja tas:

9.1.1. skar no 1% līdz 2% (ieskaitot) elektronisko sakaru pakalpojuma lietotājus, un ilgst vismaz 8 stundas;

9.1.2. skar no 2% līdz 5% (ieskaitot) elektronisko sakaru pakalpojuma lietotājus, un ilgst vismaz 6 stundas;

9.1.3. skar no 5% līdz 10% (ieskaitot) elektronisko sakaru pakalpojuma lietotājus, un ilgst vismaz 4 stundas;

9.1.4. skar no 10% līdz 15% (ieskaitot) elektronisko sakaru pakalpojuma lietotājus, un ilgst vismaz 2 stundas;

9.1.5. skar vairāk nekā 15% elektronisko sakaru pakalpojumu lietotājus un ilgst vismaz 1 stundu.”.

 2. Noteikumi stājas spēkā 2019. gada 1. janvārī.

Ministru prezidents Māris Kučinskis

Aizsardzības ministrs Raimonds Bergmanis